CELEX: 32001R0681
Language: el
Date: 2001-04-03 00:00:00
Title: Κανονισμός (ΕΚ) αριθ. 681/2001 της Επιτροπής, της 3ης Απριλίου 2001, για προσωρινή παρέκκλιση από τον κανονισμό (ΕΚ) αριθ. 1370/95 για τις λεπτομέρειες εφαρμογής του καθεστώτος πιστοποιητικών εξαγωγής στον τομέα του χοιρείου κρέατος

Avis juridique important

|

32001R0681

Κανονισμός (ΕΚ) αριθ. 681/2001 της Επιτροπής, της 3ης Απριλίου 2001, για προσωρινή παρέκκλιση από τον κανονισμό (ΕΚ) αριθ. 1370/95 για τις λεπτομέρειες εφαρμογής του καθεστώτος πιστοποιητικών εξαγωγής στον τομέα του χοιρείου κρέατος  

Επίσημη Εφημερίδα αριθ. L 094 της 04/04/2001 σ. 0021 - 0021

Κανονισμός (ΕΚ) αριθ. 681/2001 της Επιτροπήςτης 3ης Απριλίου 2001για προσωρινή παρέκκλιση από τον κανονισμό (ΕΚ) αριθ. 1370/95 για τις λεπτομέρειες εφαρμογής του καθεστώτος πιστοποιητικών εξαγωγής στον τομέα του χοιρείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 8 παράγραφος 2, το άρθρο 13 παράγραφος 12 και το άρθρο 22,Εκτιμώντας τα ακόλουθα:(1) Το άρθρο 3 παράγραφος 3 του κανονισμού (ΕΚ) αριθ. 1370/95 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2898/2000(4), προβλέπει ότι τα πιστοποιητικά εξαγωγής εκδίδονται την Τετάρτη που έπεται της εβδομάδας κατά τη διάρκεια της οποίας έχουν κατατεθεί αιτήσεις πιστοποιητικών, εφόσον εν των μεταξύ δεν έχει ληφθεί από την Επιτροπή κανένα ειδικό μέτρο.(2) Λαμβάνοντας υπόψη τις αργίες του έτους 2001 και την ακανόνιστη δημοσίευση της Επίσημης Εφημερίδας των Ευρωπαϊκών Κοινοτήτων τις ημέρες αυτές, διαπιστώνεται ότι η προθεσμία αυτή είναι πολύ μικρή για να διασφαλιστεί ορθή διαχείριση της αγοράς και θα πρέπει, συνεπώς να παραταθεί προσωρινά.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση από τις διατάξεις του άρθρου 3 παράγραφος 3 του κανονισμού (ΕΚ) αριθ. 1370/95, τα πιστοποιητικά για τα οποία οι αιτήσεις έχουν κατατεθεί εντός των περιόδων που αναφέρονται κατωτέρω, εκδίδονται στις αντίστοιχες ημερομηνίες, εφόσον πριν από τις ημερομηνίες αυτές δεν έχει ληφθεί κανένα από τα ειδικά μέτρα που αναφέρονται στην παράγραφο 4 του εν λόγω άρθρου:- από 9 έως 13 Απριλίου 2001, έκδοση στις 19 Απριλίου 2001,- από 23 έως 27 Απριλίου 2001, έκδοση στις 4 Μαΐου 2001,- από 28 Μαΐου έως 1η Ιουνίου 2001, έκδοση στις 7 Ιουνίου 2001,- από 17 έως 21 Δεκεμβρίου 2001, έκδοση στις 3 Ιανουαρίου 2002,- από 24 έως 28 Δεκεμβρίου 2001, έκδοση στις 7 Ιανουαρίου 2002.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Απριλίου 2001.Για την ΕπιτροπήFranz FischlerΜέλος της Επιτροπής(1) ΕΕ L 282 της 1.11.1975, σ. 1.(2) ΕΕ L 156 της 29.6.2000, σ. 5.(3) ΕΕ L 133 της 17.6.1995, σ. 9.(4) ΕΕ L 336 της 30.12.2000, σ. 32.